Bernt Hulsker

Bernt Nikolai Hulsker (født 1977) er en norsk programleder og tidligere fotballspiller. Han har spilt for Molde Fotballklubb, Vålerenga Fotball, AIK Fotboll, Idrettsklubben Start og Stabæk Fotball.

 Bakgrunn og idrettskarriere 
Hulsker er født i Haag, Nederland og har nederlandsk far. Som seksåring flyttet Hulsker til Vestnes i Møre og Romsdal.

Han var spiss, og startet karrieren sin i moderklubben Vestnes Varfjell IL. Han spilte i årene 1996–1997 for Tomrefjord IL, før han kom tilbake til Vestnes Varfjell IL. Før sesongstart i 1999 meldte han overgang til Sportsklubben Træff der han bare rakk å spille en halv sesong, før han ble kjøpt av Molde Fotballklubb. Han fikk sin debut i Tippeligaen i 1999.

Han spilte fem og en halv sesong for Molde. Han spilte 114 tippeligakamper, og scoret 31 mål for klubben. I 2005 sesongen gikk han til Vålerenga, og var med å vinne seriemesterskapet samme år. Etter 2005 sesongen gikk han til Stockholms-klubben AIK Fotboll.

Hulsker kom tilbake til Norge etter å ha vært plaget av skader og problemer med å spille seg inn i laget på AIK. Han skulle i utgangspunktet spille ut sesongen 2007/2008 for fotballklubben Start i Kristiansand. På tross av klubbens nedrykk til Adeccoligaen etter 2007-sesongen, skrev Hulsker en treårsavtale med Start.

I første halvdel av 2010 var han utleid til Stabæk. Etter 2010 sesongen la Hulsker opp som fotballspiller.

 Media 
Etter endt idrettskarriere begynte han sin karriere på tv som fotballreporter på TV-kanalen MAX. Hulsker har stor interesse for teater, musikk og litteratur. I 2008 satte Teatret Vårt i Molde opp familieforestillingen «Vinterdvale», oversatt fra nederlandsk til norsk av Bernt Hulsker. Forestillingen fikk Hedda-pris for beste barne- og ungdomsforestilling.

I 2018 gav han ut boken Alt fra Hulken.

Hulsker var fast deltager i nettprogrammet Enkel Servering på VGTV, tidligere kjent som Foppall. Han har også deltatt på flere andre VGTV produksjoner som Ikke lov å le på hytta og Av med maska.

Han deltok i sesong 2 av på Kompani Lauritzen på TV 2.

Hulsker var programleder for 2021-sesongen av Fangene på Fortet og deltaker i podkasten Enkel servering, sammen med Martin Sleipnes og Morten Ramm.

 Domfellelse 
Våren 2022 ble Hulsker anmeldt for å ha fremsatt en hatefull ytring på et serveringssted. Etter hendelsen avsluttet VGTV samarbeidet med ham. Den 13. oktober 2022 ble han i Oslo tingrett dømt til 18 dagers betinget fengsel og en bot på  kroner.

 Referanser 

 Eksterne lenker 



Kategori:Norske fotballspillere
Kategori:Norske fotballspillere i Sverige
Kategori:Fotballspillere for SK Træff
Kategori:Fotballspillere for Molde FK
Kategori:Fotballspillere for AIK
Kategori:Fotballspillere for Vålerenga Fotball
Kategori:Fotballspillere for Idrettsklubben Start
Kategori:Fotballspillere for Stabæk Fotball
Kategori:Nordmenn født i Nederland
Kategori:Kompani Lauritzen-deltagere
Kategori:Skal vi danse-deltakere